NÁVRH
ZMLUVA O POSKYTOVANÍ FOTOGRAFICKÝCH SLUŽIEB
uzatvorená podľa ustanovenia § 269 ods. 2  Obchodného zákonníka 

Článok I.
Zmluvné strany

1.1. 	Objednávateľ : 
	Názov:		Mesto Dunajská Streda
Sídlo: 			Hlavná 50/16, 929 01 Dunajská Streda
Zastúpený : 		JUDr. Hájos Zoltán, primátor mesta
IČO: 			00305383
DIČ: 			2021129968
	Bankové spojenie:  	BIC: 	CEKOSKBX
		IBAN: SK17 7500 0000 0003 0281 2303
	Kontaktná osoba: 	Ing. Erzsébet Polák,
    	 e-mail: vonyik.erzsi@gmail.com, press@dunstreda.eu
          			    	 mobil: +421  908/719897
           ( ďalej len „objednávateľ“)

1.2.	Dodávateľ : 
	Obchodné meno:
Zastúpený:    
Sídlo: 	          
IČO : 	          
DIČ: 	          
	Bankové spojenie:  	BIC: 	
		IBAN: 
Zapísaný v registri:   
Kontaktná osoba: 	 titul, meno a priezvisko
		      	 e-mail:
			 mobil:

(ďalej len „dodávateľ“)

Článok II.
Predmet zmluvy

2.1. Predmetom tejto zmluvy je poskytovanie fotografických služieb pre objednávateľa;  vyhotovenie fotozáberov zo spoločenských, kultúrnych, športových a iných podujatí organizovaných v meste Dunajská Streda podľa požiadavky objednávateľa (ďalej len „podujatia“) najmä za účelom ich publikovania v aktuálnych vydaniach časopisu mestskej samosprávy Dunajskostredský hlásnik – Dunaszerdahelyi Hírnök (vychádza 18-krát ročne) a na webovej stránke objednávateľa www.dunstreda.sk, ale aj na iný účel, podľa požiadaviek objednávateľa. Na účely tejto zmluvy sa za podujatie považuje aj reportáž, anketa a pod. 
2.2. Nedodržanie záväzku dodania predmetu plnenia v dohodnutej kvalite a v  dohodnutom termíne zo strany dodávateľa budú zmluvné strany považovať za podstatné porušenie zmluvy.
2.3. Zmluvné strany sa dohodli, že vyhotovené fotozábery podľa bodu 2.1 sa odovzdaním  objednávateľovi prechádzajú do vlastníctva objednávateľa, ktorý je oprávnený ich publikovať, zverejniť a sprístupniť tretej osobe/osobám.

Článok III.
Cena a platobné podmienky

3.1. Cena za predmet zmluvy je stanovená dohodou v zmysle zákona NR SR č.18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z o cenách v znení neskorších predpisov. Cena za fotografické služby pre mesto Dunajská Streda je:
cena za fotozábery do 1 čísla časopisu 		..................eúr bez DPH
							.................. eúr s DPH

cena za fotozábery do 18 čísiel časopisu		................... eúr bez DPH
							....................eúr s DPH

Dodávateľ je/nie je platiteľom DPH. 
3.2. Objednávateľ neposkytne preddavok.
3.3. Objednávateľ sa zaväzuje uhrádzať cenu služby na základe dodávateľom vystavených mesačných faktúr vyhotovených na základe kontaktnou osobou objednávateľa odsúhlasených pracovných listov.
3.4. Faktúra musí obsahovať všetky náležitosti v súlade s ust. zákona NR SR  č. 222/2004 Z.z. o dani z pridanej hodnoty v znení neskorších predpisov.
3.5. Splatnosť faktúry je 30 dní odo dňa doručenia riadne vystavenej faktúry objednávateľovi. Úhrada faktúr bude realizovaná výhradne bezhotovostným spôsobom, t.j. prevodom z účtu objednávateľa na účet dodávateľa.

Článok IV.
Práva a povinnosti zmluvných strán

4.1. Dodávateľ je povinný:
a) dostaviť sa na podujatia , ktoré objednávateľ oznámil v čas podľa bodu 4.2 a vyhotoviť fotografie na podujatí
b) zaslať na mailovú adresu kontaktnej osoby objednávateľa vyhotovené fotozábery z podujatia najneskôr do 10.00 hod. nasledujúceho dňa a vo vopred dohodnutých prípadoch ešte v deň konania podujatia,  vo formáte jpg alebo jpeg na e-mailovú adresu kontaktnej osoby objednávateľa uvedenej v záhlaví tejto zmluvy, v prípade mimoriadne veľkého formátu na CD/DVD nosiči alebo prostredníctvom cloudových prostriedkov (google drive, drop box a pod.) 
c) oznámiť objednávateľovi bezodkladne a včas a to aspoň 24 hodín vopred a v mimoriadnych situáciách aspoň 4 hodín pred začatím podujatia  svoju neúčasť na podujatí  
d) plniť predmet zmluvy riadne a včas podľa pokynov a požiadaviek objednávateľa.

4.2 Objednávateľ je povinný:
a) oznámiť svoju požiadavku o vyhotovenie fotozáberov na podujatí dodávateľovi  elektronicky aspoň 24 hodín pred začatím podujatia, prípadne telefonicky alebo SMS správou
b) zaplatiť dodávateľovi cenu za poskytované služby.

4.3. Nedodržanie záväzku dodania predmetu plnenia v dohodnutým spôsobom a/alebo v dohodnutom termíne zo strany dodávateľa budú zmluvné strany považovať za podstatné porušenie zmluvy.

Článok V.
Zmluvné pokuty a úrok z omeškania

5.1. V prípade, ak dodávateľ poruší svoju povinnosť uvedenú v článku IV. bod 4. písm. a) a dodávateľ zabezpečí fotografické služby prostredníctvom iného dodávateľa, cena poskytovanej služby sa zníži podľa pomeru zverejnených fotografií dodávateľa  k celkovému počtu zverejnených fotografií v danom vydaní periodika mestskej samosprávy.

5.2. V prípade, že dodávateľ poruší ktorúkoľvek povinnosť uvedenú v článku IV. bod 4.1 tejto zmluvy, objednávateľovi vzniká nárok na zmluvnú pokutu vo výške 1% z ceny služby uvedenej v článku III. tejto zmluvy. Zaplatením zmluvnej pokuty podľa predchádzajúcej vety však nie sú dotknuté ustanovenia bodu 5.1.
 
5.3. V prípade, že objednávateľ je v omeškaní s úhradou faktúry podľa bodu 3.5 tejto  zmluvy, dodávateľ je oprávnený požadovať zmluvnú pokutu vo výške 0,05 % z nezaplatenej ceny služby za každý aj začatý  deň omeškania.   

Článok VI.
Zodpovednosť za škody

Ak jedna zo zmluvných strán spôsobí akúkoľvek škodu druhej zmluvnej strane vo vzťahu k tejto zmluve, zodpovednosť za škodu sa bude spravovať ustanoveniami § 373 a nasl.  Obchodného zákonníka.

Článok VII.
Trvanie a zánik zmluvného vzťahu

7.1. Zmluva sa uzatvára na dobu určitú  do 31.12.2015 počnúc dňom nadobudnutia účinnosti tejto zmluvy.
7.2. Pred uplynutím lehoty uvedenej v bode 7.1., tohto článku túto zmluvu možno ukončiť:
a) písomnou dohodou zmluvných strán;
b) odstúpením od zmluvy z dôvodu porušenia akýchkoľvek zmluvných povinností vyplývajúcich z tejto zmluvy; odstúpenie je účinné dňom doručenia jeho písomného oznámenia  druhej zmluvnej strane.
7.3. Plnenia realizované ku dňu odstúpenia od zmluvy alebo ku dňu posledného dňa výpovede sa vyúčtujú podľa zmluvných cien v preukázateľnom rozsahu.

Článok VIII.
Záverečné ustanovenia

8.1. Zmeny a doplnky tejto zmluvy je možno vykonávať na základe dohody zmluvných strán iba formou písomných dodatkov k tejto zmluve, ktoré budú neoddeliteľnou súčasťou tejto zmluvy. K návrhu dodatkov tejto zmluvy  sa strany zaväzujú vyjadriť v lehote 14 dní odo dňa jeho doručenia.
8.2. Zmluvné strany sa zaväzujú riešiť prípadné spory, vyplývajúce z tejto zmluvy, obligatórne formou zmieru prostredníctvom svojich poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu v Slovenskej republike.
8.3. Ak nie je dohodnuté v tejto zmluve inak, riadia sa právne vzťahy touto zmluvou zvlášť neupravené príslušnými ustanoveniami Obchodného zákonníka a ostatných súvisiacich právnych predpisov Slovenskej republiky.
8.4. Zmluva je platná dňom jej podpisu oprávnenými zástupcami oboch zmluvných strán.       V prípade rozdielnosti dátumov podpisu sa za deň platnosti považuje posledný dátum podpisu. 
8.5. Táto zmluva je s odkazom na ustanovenie § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou Zmluvou a podľa § 47a zákona č. 40/1964 Zb. Občiansky zákonník nadobúda účinnosť dňom nasledujúcim po dni jej zverejnenia. 
8.6. Zmluva je vyhotovená v troch rovnopisoch, z ktorých objednávateľ obdrží dva rovnopisy a dodávateľ jeden rovnopis.
8.7. Zmluvné strany si túto zmluvu prečítali, jej obsahu porozumeli a na znak súhlasu s jeho obsahom ju vlastnoručne podpísali.

V Dunajskej Strede, dňa ......................                  	      V Dunajskej Strede, dňa ....................

Za objednávateľa: 						        Za dodávateľa:

JUDr. Zoltán Hájos,						   titul, meno a priezvisko, funkcia
   primátor mesta						    a podpis oprávneného zástupcu